OpenLLM-France/wikimedia huggingface dataset:
# L'assassinat d'un corredor d'apostes xinès

L'assassinat d'un corredor d'apostes xinès (títol original: The Killing of a Chinese Bookie) és una pel·lícula estatunidenca dirigida per John Cassavetes, estrenada el 1976 i doblada al català.

## Argument

Cosmo Vitelli és director d'un cabaret de segona als afores de Los Angeles. Strip tease i números s'hi encadenen cada vespre sota la seva mirada atenta i benèvola. Els diners són escassos, i per deutes de joc deu 23.000$ a la màfia que garanteix signant-los una hipoteca sobre el seu club. Amb dificultats per pagar, els gàngsters li proposen complir amb el seu deute matant un corredor d'apostes xinès rival. Refusant al principi aquest acord, es veu finalment forçat a acceptar-ho sota pena de sofrir ell represàlies físiques.
Vitelli s'infiltra a casa del seu blanc, aconsegueix abatre'l, i malgrat una ferida de bala, aconsegueix escapar als homes del bookie. Els comanditaris de l'homicidi, que segons totes les seves previsions no esperaven que s'escapés, decideixen llavors abatre'l per eliminar tota prova de la seva implicació. Vitelli aconsegueix desbaratar la seva maquinació i abat un dels assassins. De tornada al seu club, i malgrat la seva ferida que sembla agreujar-se, té l'energia per aixecar la moral de les seves coristes i del presentador de la revista.

## Repartiment

* Ben Gazzara: Cosmo Vitelli
* Timothy Carey: Flo (gàngster)
* Seymour Cassel: Mort Weil (gàngster)
* Robert Phillips: Phil (gàngster)
* Morgan Woodward: John (el cap dels gàngsters)
* John Kullers: Eddie-Red
* Al Ruban :Marty Reitz (gàngster)
* Azizi Johari: Rachel
* Virginia Carrington: Betty, la mare
* Meade Roberts: Mister Sophistication

## Referències

* 1 2 esadir.cat. L'assassinat d'un corredor d'apostes xinès. esadir.cat.
* ↑ «The killing of a Chinese bookie». The New York Times.
# Dansa (trobadors)

La dansa és un gènere trobadoresc. Si ens centrem en criteris de versificació, on sols es tenen en compte els aspectes mètrics i no la temàtica, es pot dividir en balada i dansa.
Emparentada amb els goigs. Normalment està formada per algunes estrofes de vuit versos i abans i després un refrany de quatre versos o bé després una tornada amb rima habitualment igual a la de quatre versos de l'estrofa anterior.
Del rei Jaume II el Just hi ha una curiosa dansa -fixeu-vos en les similituds d'aquesta composició amb els goigs- de temàtica moral i intencionalitat política, en què les al·legories ens donen la clau. Aquesta dansa s'aparta una mica de l'esquema típic.
| Mayre de Deu e fylha verge humil e bela vostra nau vos apela que l'aydetz, qar perylha. I Perylhan vay en l'onda d'aquest mon per tempesta; e·l nauchier no·s n'a cura, e tant fortun'aonda que nulls no·y leva testa e l'aura qu'es escura. E s'ayso gayre dura vostra nau es perduda si, per la vostr'ajuda, no troba port o ylha. II Nau, leyn, vexel o barca parlan en ver lenguatge, devem tuyt ben entendre que signifiquet l'archa on l'umenal lynatge plac a Deus tot compendre per complir et atendre so que ja promes era: que d'aquell restaurera, el cel, manta seÿlha. III La nau es carregada e de son port se llunha, quar trop greu vent la forsa; e's mal amarinada, tant que negu no·y punha cossi la nau estorsa. Ha! com fort trai ves orsa, que pels timons no·s guia ni fay la dreta via sol una pauca mylha. Mayre, tu·m dona forsa contra ma leugeria, e.m garda de la via de peccat, que·ns exylha. | Mare de Déu i filla, verge humil i bella, vostra nau us crida que l'ajudeu, perquè perilla. I Perillant va en l'onada d'aquest món tempestuós; i el navegant no en té cura, i és tant la fortuna adversa que mai no aixeca el cap i l'aura és obscura. I si això gaire dura vostra nau és perduda si, amb la vostra ajuda, no troba port o illa. II Nau, lleny, vaixell o barca parlant en llenguatge clar hem d'entendre tots bé que significa l'arca on el llinatge humà plagué a Déu reunir per complir i esperar allò que ja promès era: que d'aquell [el llinatge] restaurarà en el cel, gran ... III La nau és carregada i de son port s'allunya, ja que un gran vent l'obliga; està mal amarinada, tant que ningú no s'esforça a buscarr que la nau se salvi. Ah! com deriva cap al nord, que pels timons no es guia ni fa el camí recte sols una petita milla. Mare, dona'm força contra ma debilitat, i guarda'm del camí del pecat, que ens destrueix |

## Referències

* ↑ Mayre de Deu e fylha. Viquitexts.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 1, p. 47-48, paràgraf 37

## Enllaços externs

* Els trobadors catalans Arxivat 2018-10-01 a Wayback Machine., amb la seua autorització.
Viccionari
# El Confidencial

El Confidencial és un diari digital espanyol d'informació general, especialitzat en notícies econòmiques, financeres i d'actualitat política. Està orientat cap a un públic professional, de mitjana edat. Té una orientació política conservadora moderada. El seu consell editorial està dirigit pel periodista i advocat José Antonio Zarzalejos i format per la sociòloga Belén Barreiro, l'historiador Juan Pablo Fusi Aizpurúa, el filòsof Manuel Cruz, l'arquitecte Juan Miguel Hernández de León, l'advocat Ignacio Díez-Picazo i els economistes Nemesio Fernández Cuesta i Ignacio de la Torre. També formen part del consell editorial el president-editor d'El Confidencial, José Antonio Sánchez, i el director del diari, Ignacio Cardero.

## Columnistes destacats

* Antonio Casado Alonso
* José Antonio Zarzalejos
* Federico Quevedo
* Gonzalo López Alba
* Joan Tàpia
* Graciano Palomo
* Daniel Lacalle
* Leopoldo Abadía
* Roberto Centeno
* Javier G. Matallanas
* Javier Caraballo
* Juan Carlos Rodríguez Ibarra
* Antonio España
* Juan Manuel López Zafra
* Marc Garrigasáit
* Kike Vázquez
* Irene Lozano

## Referències

* ↑ «El Confidencial crea su Consejo Editorial con ocho expertos de reconocido prestigio». El Confidencial, 22-01-2016. [Consulta: 22 gener 2016].

## Enllaços externs

* El Confidencial - Lloc web oficial
# Suspiro de limeña

El suspiro de limeña o suspiro a la limeña (traduïble com a 'sospir de limeny', del gentilici dels habitants de Lima) és un dolç típic de Lima inventat durant el segle xix i que pertany a les darreries de la gastronomia del Perú
La seva creadora fou Amparo Ayarez, esposa del poeta José Gálvez Barrenechea —que en batejà la preparació. Es tracta d'un dolç bicolor, amb una base marró a partir de l'adaptació local del dolç de llet (conegut allà com a manjar blanco; un dolç diferent del menjar blanc) i una corona de merenga amb un polsim de canyella.

## Referències

* ↑ Emilio Peschiera. Secretos de la cocina Peruana. Ediciones Granica S.A., 2004, p. 87–. ISBN 978-956-8077-13-6.

## Bibliografia

* «Suspiro a la limeña» (en castellà). Gastronomía peruana. Lima: Municipalidad de Lima. Arxivat de l'original el 2010-11-27. [Consulta: 27 desembre 2009].
# Agatàngelos

Agatàngelos (Agathangelus), fou un escriptor i historiador armeni d'ètnia grega, fill de Calístrat, que va escriure la biografia de Gregori l'Il·luminador d'Armènia en grec, però no se sap en quina data va viure. El seu llibre es conserva a París i Florència, i fou publicat dins l'Acta Sanctorum. (Agathangelos nom grec que vol dir "missatger de bones notícies", fou un, suposat autor d'una Història dels Armenis en la qual es descriu la conversió del rei Trdat (Tiridates) al cristianisme al començament del segle iv). La versió armènia del llibre data de la segona meitat del segle v (després del 450), i és esmentada com a referència per primer cop per Llatzer de Parp (vers el 500). Poc després es va fer una versió grega. També es van fer versions en llatí, àrab i etíop.

## Referències

* ↑ G. Lafontaine, La version grecque ancienne du livre arménien d'Agathange (Publications de l'Institut orientaliste de Louvain 7), Lovaina, 1973.

## Bibliografia

* Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Pentatló modern als Jocs Olímpics d'estiu de 1920

Als Jocs Olímpics de 1920 celebrats a la ciutat d'Anvers (Bèlgica) es disputà una prova de pentatló modern en categoria masculina.
Aquest esport combina proves de tir (competició de tir de 10 metres de distància), esgrima (competició d'espasa), natació (200 metres lliures), hípica (concurs de salts d'obstacles) i cros.

## Nacions participants

Participaren 23 competidors de 8 nacions diferents:
| Dinamarca (4) Estats Units (2) Finlàndia (2) França (4) | Itàlia (1) Noruega (2) Regne Unit (4) Suècia (4) |

## Resum de medalles

| Prova | Or | Argent | Bronze |
| Pentatló modern | Gustaf Dyrssen | Erik de Laval | Gösta Runö |

## Resultats

| Posició | Atleta | Hípica | Esgrima | Tir | Natació | Cros | Puntuació |
| 1 | Gustaf Dyrssen (SWE) | 6 | 2 | 2 | 6 | 2 | 18 |
| 2 | Erik de Laval (SWE) | 1 | 13 | 5 | 1 | 3 | 23 |
| 3 | Gösta Runö (SWE) | 4 | 1 | 16 | 5 | 1 | 27 |
| 4 | Bengt Uggla (SWE) | 13 | 5 | 10 | 13 | 5 | 46 |
| 5 | Marius Christensen (DEN) | 12 | 7 | 3 | 7 | 18 | 47 |
| 6 | Harold Rayner (USA) | 5 | 12 | 13 | 14 | 4 | 48 |
| 7 | Emil Alfons Hagelberg (FIN) | 10 | 3 | 21 | 9 | 8 | 51 |
| 8 | Robert Sears (USA) | 3 | 8 | 9 | 11 | 20 | 51 |
| 9 | Ejner Augsburg (DEN) | 14 | 4 | 14 | 8 | 17 | 57 |
| 10 | Georges Brulé (FRA) | 11 | 16 | 4 | 15 | 11 | 57 |
| 11 | Edward Clarke (GBR) | 17 | 14 | 15 | 10 | 12 | 60 |
| 12 | Harry Bjørnholm (DEN) | 8 | 20 | 18 | 3 | 15 | 61 |
| 13 | Arne Tellefsen (NOR) | 2 | 10 | 20 | 19 | 13 | 62 |
| 14 | Olliver Smith (NOR) | 8 | 9 | 17 | 22 | 6 | 65 |
| 15 | John Boustead (GBR) | 15 | 11 | 12 | 16 | 7 | 66 |
| 16 | René Foucher (FRA) | 19 | 22 | 6 | 4 | 10 | 67 |
| 17 | Thomas Wand-Tetley (GBR) | 22 | 15 | 8 | 17 | 9 | 69 |
| 18 | Henri Candelon (FRA) | 18 | 21 | 1 | 2 | 22 | 71 |
| 19 | Jean Mondielli (FRA) | 20 | 18 | 19 | 12 | 21 | 72 |
| 20 | Johan Skjoldager (DEN) | 7 | 17 | 22 | 20 | 14 | 77 |
| 21 | Edward Gedge (GBR) | 16 | 6 | 11 | 18 | 16 | 78 |
| 22 | Adriano Lanza (ITA) | 21 | 19 | 11 | 21 | 19 | 91 |
| — | Kalle Kainuvaara (FIN) | | | | | | DNF |

## Medaller

| Posició | País | | | | Total |
| 1 | Suècia | 1 | 1 | 1 | 3 |

## Referències

* ↑ «Olympedia – Modern Pentathlon at the 1920 Summer Olympics». [Consulta: 12 setembre 2024].

## Enllaços externs

* (anglès) www.olympic.org - Cercador olímpic
* (anglès) Pentatló modern - Estocolm 1920 Arxivat 2007-06-25 a Wayback Machine.
# Salts als Jocs Olímpics d'estiu de 1920

Salts als Jocs Olímpics d'estiu de 1920 :
| Trampolí de 3 metres | homes | dones |
| Palanca de 10 metres | homes | dones |
| Palanca alta | homes |
| < 1912 1924 > |||||
Als Jocs Olímpics de 1920 celebrats a la ciutat d'Anvers (Bèlgica) es disputaren cinc proves de salts, tres en categoria masculina i dos en categoria femenina.

## Nacions participants

Participaren en la competició de salts 53 saltadors (35 homes i 18 dones) de 14 nacions diferents:
| Àustria (1) (homes:0; dones:1) Bèlgica (3) (homes:3; dones:0) Brasil (1) (homes:1; dones:0) Canadà (1) (homes:1; dones:0) Dinamarca (5) (homes:3; dones:2) Estats Units (14) (homes:7; dones:7) Finlàndia (3) (homes:3; dones:0) | França (1) (homes:1; dones:0) Itàlia (1) (homes:1; dones:0)  Japó (1) (homes:1; dones:0) Noruega (4) (homes:2; dones:2) Regne Unit (5) (homes:3; dones:2) Suècia (12) (homes:8; dones:4)  Suïssa (1) (homes:1; dones:0) |

## Resum de medalles
### Categoria masculina

| Prova | Or | Argent | Bronze |
| Trampolí de 3 metres detalls | Louis Kuehn | Clarence Pinkston | Louis Balbach |
| Palanca de 10 metres detalls | Clarence Pinkston | Erik Adlerz | Harry Prieste |
| Palanca alta detalls | Arvid Wallman | Nils Skoglund | John Jansson |

### Categoria femenina

| Prova | Or | Argent | Bronze |
| Trampolí de 3 metres detalls | Aileen Riggin | Helen Wainwright | Thelma Payne |
| Palanca de 10 metres detalls | Stefanie Clausen | Beatrice Armstrong | Eva Olliwier |

## Medaller

| Posició | País | | | | Total |
| 1 | Estats Units | 3 | 2 | 3 | 8 |
| 2 | Suècia | 1 | 2 | 2 | 5 |
| 3 | Dinamarca | 1 | 0 | 0 | 1 |
| 4 | Regne Unit | 0 | 1 | 0 | 1 |

## Referències

* ↑ «Olympedia – Diving at the 1920 Summer Olympics». [Consulta: 12 setembre 2024].

## Enllaços externs

* (anglès) Salts - Anvers 1920 Arxivat 2008-04-10 a Wayback Machine.
# Natació als Jocs Olímpics d'estiu de 1920

Natació als Jocs Olímpics d'estiu de 1920 :
| Lliures |||||
| 100 metres | homes | dones |
| 300 metres | | dones |
| 400 metres | homes | |
| 1.500 metres | homes | |
| Esquena |||||
| 100 metres | homes | |
| Braça |||||
| 200 metres | homes | |
| 400 metres | homes | |
| Relleus lliures |||||
| 4×100 metres | | dones |
| 4×200 metres | homes |
| < 1912 1924 > |||||
Als Jocs Olímpics de 1920 celebrats a la ciutat d'Anvers (Bèlgica) es disputaren deu proves de natació, set en categoria masculina i tres en categoria femenina.

## Resum de medalles
### Categoria masculina

| Prova | Or | Or | Argent | Argent | Bronze | Bronze |
| 100 m lliures detalls | Duke Kahanamoku | 1:00.4 | Pua Kealoha | 1:02.2 | William Harris | 1:03.2 |
| 400 m lliures detalls | Norman Ross | 5:26.8 | Ludy Langer | 5:29.0 | George Vernot | 5:29.6 |
| 1.500 m lliures detalls | Norman Ross | 22:23.2 | George Vernot | 22:36.4 | Frank Beaurepaire | 23:04.0 |
| 100 m esquena detalls | Warren Kealoha | 1:15.2 | Raymond Kegeris | 1:16.2 | Gérard Blitz | 1:19.0 |
| 200 m braça detalls | Håkan Malmrot | 3:04.4 | Thor Henning | 3:09.2 | Arvo Aaltonen | 3:12.2 |
| 400 m braça detalls | Håkan Malmrot | 6:31.8 | Thor Henning | 6:45.2 | Arvo Aaltonen | 6:48.0 |
| 4 x 200 m lliures detalls | Estats UnitsPerry McGillivray Pua Kealoha Norman Ross Duke Kahanamoku | 10:04.4 | AustràliaHenry Hay William Herald Ivan Stedman Frank Beaurepaire | 10:25.4 | Regne UnitLeslie Savage Edward Peter Henry Taylor Harold Annison | 10:37.2 |

### Categoria femenina

| Prova | Or | Or | Argent | Argent | Bronze | Bronze |
| 100 m lliures detalls | Ethelda Bleibtrey | 1:13.6 | Irene Guest | 1:17.0 | Frances Schroth | 1:17.2 |
| 300 m lliures detalls | Ethelda Bleibtrey | 4:34.0 | Margaret Woodbridge | 4:42.8 | Frances Schroth | 4:52.0 |
| 4 x 100 m lliures detalls | Estats UnitsMargaret Woodbridge Frances Schroth Irene Guest Ethelda Bleibtrey | 5:11.6 | Regne UnitHilda James Constance Jeans Charlotte Radcliffe Grace McKenzie | 5:40.6 | SuèciaAina Berg Emy Machnow Carin Nilsson Jane Gylling | 5:43.6 |

## Medaller

| Posició | País | | | | Total |
| 1 | Estats Units | 8 | 5 | 3 | 16 |
| 2 | Suècia | 2 | 2 | 1 | 5 |
| 3 | Austràlia | 0 | 1 | 1 | 2 |
| 3 | Canadà | 0 | 1 | 1 | 2 |
| 3 | Regne Unit | 0 | 1 | 1 | 2 |
| 6 | Finlàndia | 0 | 0 | 2 | 2 |
| 7 | Bèlgica | 0 | 0 | 1 | 1 |

## Referències

* ↑ «Olympedia – Swimming at the 1920 Summer Olympics». [Consulta: 12 setembre 2024].

## Enllaços externs

* (anglès) Natació - Anvers 1920 Arxivat 2008-05-05 a Wayback Machine.
# José Antonio Suárez

José Antonio Suárez Miranda, també conegut com a José Antonio Suárez (Pravia, 22 d'octubre de 1990) o Cohete Suárez, és un pilot de ral·lis asturià. Guanyador del Super Campionat d'Espanya de Ral·lis 2021 amb un Škoda Fabia R5 i del 2023 amb un Škoda Fabia RS Rally2, així com del Campionat d'Espanya de Ral·lis de Terra 2017 amb un Peugeot 208 N5 i del 2023 amb un Škoda Fabia RS Rally2.

## Trajectòria

Cohete Suárez s'inicia als ral·lis l'any 2009 en proves dels campionats asturià i gallec, així com alguna del nacional.
L'any 2010 debuta al Campionat Mundial de Ral·lis amb un Ford Fiesta R2 al Ral·li de Catalunya. Posteriorment, entre l'any següent i el 2014 disputa el Campionat Mundial de Ral·lis júnior també amb un Ford Fiesta R2, combinant aquest campionat amb proves puntuals dels campionats asturià i gallec.
L'any 2015 guanya el campionat francès Volant Peugeot amb Peugeot 208 N5, mentre que al 2016 participa del WRC 2.
La temporada 2017 se centra en el Campionat d'Espanya de Ral·lis de Terra, el qual aconsegueix guanyar amb Peugeot 208 N5, així com en el Campionat d'Europa de Ral·lis júnior, on acaba en tercera posició.
Centrat des d'aleshores en proves nacionals, l'any 2021 guanya el Super Campionat d'Espanya de Ral·lis 2021 amb un Škoda Fabia R5.
L'any 2023 reedita el seu títol del Super Campionat d'Espanya de Ral·lis i del Campionat d'Espanya de Ral·lis de Terra, en aquesta ocasió al volant d'un Škoda Fabia RS Rally2.

## Referències

* ↑ «'Cohete' Suárez se corona campeón de España de tierra» (en castellà), 15-10-2017. [Consulta: 25 abril 2022].
* ↑ «'Cohete' Suárez se corona campeón en Madrid» (en castellà). AS.com.
* ↑ «'Cohete' Suárez gana en Pozoblanco y se proclama campeón de la CERT» (en espanyol europeu), 18-11-2023. [Consulta: 13 desembre 2024].
# Recopa d'Europa de futbol 1972-73

La Recopa d'Europa de futbol 1972-73 fou la tretzena edició de la Recopa d'Europa de futbol. La final fou guanyada pel Milan contra el Leeds United; el conjunt italià es convertí en el primer equip que aconseguia guanyar aquesta competició en dues ocasions.

## Primera ronda

| Equip 1 | Global | Equip 2 | Anada | Tornada |
| SEC Bastia | 1-2 | Atlètic de Madrid | 0-0 | 1-2 |
| FC Spartak Moscou | 1-0 | FC Den Haag | 1-0 | 0-0 |
| Víkingur | 0-11 | Legia Varsòvia | 0-2 | 0-9 |
| FA Red Boys Differdange | 1-7 | AC Milan | 0-1 | 1-6 |
| Pezoporikós Ómilos Làrnakas | 2-6 | Cork Hibernians | 1-2 | 1-4 |
| FC Schalke 04 | 5-2 | PFC Slavia Sofia | 2-1 | 3-1 |
| Floriana | 1-6 | Ferencvárosi TC | 1-0 | 0-6 |
| Standard Liège | 3-4 | Sparta Praga | 1-0 | 2-4 |
| FC Carl Zeiss Jena | 8-4 | MP | 6-1 | 2-3 |
| MKE Ankaragücü | 1-2 | Leeds United | 1-1 | 0-1 |
| SK Rapid Wien | 2(c)-2 | PAOK FC | 0-0 | 2-2 |
| Rapid Bucureşti | 3-1 | Landskrona BoIS | 3-0 | 0-1 |
| Sporting Clube de Portugal | 3-7 | Hibernian FC | 2-1 | 1-6 |
| Fremad Amager | 1-1(c) | KS Besa Kavajë | 1-1 | 0-0 |
| FC Zürich | 2-3 | Wrexham AFC | 1-1 | 1-2 |
| Hajduk Split | 2-0 | Fredrikstad FK | 1-0 | 1-0 |

## Segona ronda

| Equip 1 | Global | Equip 2 | Anada | Tornada |
| Atlètic de Madrid | 5-5(c) | FC Spartak Moscou | 3-4 | 2-1 |
| Legia Varsòvia | 2-3 | AC Milan | 1-1 | 1-2(pr) |
| Cork Hibernians | 0-3 | FC Schalke 04 | 0-0 | 0-3 |
| Ferencvárosi TC | 3-4 | Sparta Praga | 2-0 | 1-4 |
| FC Carl Zeiss Jena | 1-1(c) | Leeds United | 0-0 | 1-1 |
| SK Rapid Wien | 2-4 | Rapid Bucureşti | 1-1 | 1-3 |
| Hibernian FC | 8-2 | KS Besa Kavajë | 7-1 | 1-1 |
| Wrexham AFC | 3-3(c) | Hajduk Split | 3-1 | 0-2 |

## Quarts de final

| Equip 1 | Global | Equip 2 | Anada | Tornada |
| FC Spartak Moscou | 1-2 | AC Milan | 0-1 | 1-1 |
| FC Schalke 04 | 2-4 | Sparta Praga | 2-1 | 0-3 |
| Leeds United | 8-1 | Rapid Bucureşti | 5-0 | 3-1 |
| Hibernian FC | 4-5 | Hajduk Split | 4-2 | 0-3 |

## Semifinals

| Equip 1 | Global | Equip 2 | Anada | Tornada |
| AC Milan | 2-0 | Sparta Praga | 1-0 | 1-0 |
| Leeds United | 1-0 | Hajduk Split | 1-0 | 0-0 |

## Final

Disputada a l'Estadi Kaftanzoglio, Salònica el 16 de maig de 1973, el MIlan en va sortir victoriós gràcies al gol que marcà Luciano Chiarugi en el minut nou del partit. L'arbitratge del grec Christos Michas va provocar grans suspicàcies entre els seguidors del conjunt anglès, fins al punt que un membre del Parlament Europeu formalitzà una petició a la UEFA per canviar el resultat del partit.
| AC Milan | 1 – 0 | Leeds United |
| Chiarugi 9' | | |
* Guanyador de la Recopa d'Europa 1972-73
* AC Milan Segon títol

## Referències

* ↑ http://www.inquisitr.com/22013/british-mep-wants-uefa-dbp/

## Enllaços externs

* Detalls a la web de la UEFA
* RSSSF
# Caja Inmaculada

Caja Inmaculada (CAI) és una caixa d'estalvis aragonesa amb seu a Saragossa. Forma part del nou grup, anomenat provisionalment Caja3, (Caja Inmaculada, Caja Círculo i Caja de Badajoz), fusió realitzada mitjançant el Sistema Institucional de Protecció (SIP).

## Referències

* ↑ «La integración de Cajacírculo se llamaría Grupo Caja 3» (en castellà). Diario de Burgos, 04-08-2010. [Consulta: 16 octubre 2010].

## Vegeu també

* Confederació Espanyola de Caixes d'Estalvis
# Fran Tudela i Lloret

Fran Tudela i Lloret (la Vila Joiosa, 1996), més conegut amb el pseudònim de Cabrafotuda (per la dita popular «De la Vila i plores, cabra fotuda»), és un humorista valencià conegut a les xarxes socials pels seus vídeos d'humor en què imita professores d'anglès i mares valencianes, sobre l'odissea de preparar el nivell C1 de valencià o amb receptes de cuina de la seua uela, tot això sense oblidar algunes de les principals reivindicacions polítiques presents, com la lluita LGTBI, el Black Lives Matter o els drets lingüístics.
És també col·laborador del programa de ràdio d'À Punt Podríem fer-ho millor, tasca per la qual, el 2022, fou mereixedor del II Premi a la creació de continguts audiovisuals en català, aranès i llengua de signes catalana (LSC) a les xarxes, que atorga el Grup d'Estudi de Llengües Amenaçades, la Xarxa Vives d'Universitats i Òmnium Cultural.
El 2024 va guanyar el premi AMIC-Tresdeu al creador/a de contingut d'humor i va quedar nominat al millor creador/a de l'any.

## Referències

* ↑ Camps Barber, Esperança. «Als xiquets els faig canviar el xip perquè vegen que fer continguts en valencià els obrirà portes». Vilaweb, 16-12-2021. [Consulta: 27 juny 2022].
* ↑ Gómez Pastor, Emma. «¿Cómo viven su identidad valenciana los nietos de l'Estatut de Benicassim?» (en castellà). La Vanguardia, 10-10-2021. [Consulta: 27 juny 2022].
* ↑ Sarrión i Carbonell, Jordi. «Cal un canvi de mentalitat, que la gent deixe de pensar que arribarà més lluny si crea contingut en castellà». Mirall, 24-01-2021. [Consulta: 27 juny 2022].
* ↑ Verge, Anna. «Cabrafotuda, premiat pels seus continguts audiovisuals en valencià a les xarxes», 20-05-2022. [Consulta: 27 juny 2022].
* ↑ «Els Premis AMIC-Tresdeu obren les votacions del públic». Comunicació 21, 14-03-2024. [Consulta: 30 març 2024].
# Pompeu Casanovas i Romeu

Pompeu Casanovas i Romeu (Sabadell, 4 de novembre de 1957) és un filòsof doctorat per la Universitat Autònoma de Barcelona (1987) amb una tesi sobre Michel Foucault. Ha estat professor titular de la Universitat de Barcelona, de la Universitat Autònoma de Barcelona (UAB) i de la Universitat La Trobe de Melbourne. S'ha interessat per qüestions de sociologia del dret, pragmàtica i intel·ligència artificial. A més, fundà l'Institut de Dret i Tecnologia de la UAB el 2005 del qual fou director fins al 2011. Ha publicat més de 10 llibres i més de 150 articles científics en les àrees de sociologia del coneixement i filosofia del dret. També és coeditor de les revistes Journal of Catalan Intellectual History i Journal of Open Access to Law.

## Obra publicada

* Linked Democracy (amb Marta Poblet Balcell i Víctor Rodríguez Doncel, Springer Briefs, 2019)
* Sub lege pugnamus. De la Gran Guerra a les grans dades (Publicacions i Edicions de la Universitat de Barcelona, 2017)
* Lecturas sobre derecho y web semántica (Editorial Comares, 2012)
* Error y conocimiento: la gestión de la ignorancia (amb Victòria Camps, Editorial Comares, 2012)
* Argumentación y pragmática del derecho (amb Josep Joan Moreso, Editorial UOC, 2003)
* Inteligencia artificial y derecho (amb Danièle Bourcier, Editorial UOC, 2003)
* Pragmàtica del dret (Editorial UOC, 1998)
* Gènesi del pensament jurídic contemporani (Premi Duran i Bas, Edicions Proa, 1996)
* L'estètica del saber en Michel Foucault: gènesi d'una pragmàtica històrica idealista (Servei de Publicacions de la Universitat Autònoma de Barcelona, 1987)

## Referències

* ↑ «Pompeu Casanovas i Romeu». Gran Enciclopèdia Catalana. [Consulta: 23 juny 2019].
* ↑ «Pompeu Casanovas» (en anglès). Institute of Law and Technology, 18-06-2015. Arxivat de l'original el 2019-06-23. [Consulta: 23 juny 2019].
# Cambon d'Albi

Cambon (en francès Cambon) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 317 | 361 | 530 | 818 | 1.183 | 1.383 | 1.734 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Louis Mathieu | |
| 2008- | Sarah Laurens | |

## Referències

* ↑ Toponímia occitana